JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Süvenevad pinged Liibanoni piiril
Templimäe status quo endiselt kõneaineks
Uudistepealkirjadesse tõusis tüli Läänekalda ehituslubade pärast
Iisraeli armee droonide poolt umbes nädala eest tehtud rünnakus
Hezbollah' meediakeskusse hävines tähtis ja salajane seade.
Iisraeli armee teatel oli sihtmärgiks Iraani poolt Hezbollah'le saadetud
täppisrakettide kütust valmistav automatiseeritud tsentraalne seade.
Seade oli kasutusotstarbelt kaheosaline.
Ühes segati erilist kütust täppisrakettidele
ja seadme teine osa valmistas raketipeadesse juhtseadmeid,
mis tõstsid need täpsuse poolest tipptasemele.
Hezbollah'l arvatakse hetkel olevat umbes 200 sellist täppisraketti
ja Iisraelis peetakse neid ohtlikumaks
kui rühmituse ülejäänud 100 000 raketti.
Armee esindaja sõnul lükkab raketitöötlusüksuse hävitamine
Hezbollah' võimalusi oma tavalised raketid täppisrakettideks muuta
vähemalt ühe aasta võrra edasi.
Gazat valitsev Hamas ähvardas Iisraeli karmide rünnakute
ja muu vastutegevusega, kui Iisrael Liibanonis Hezbollah' objekte ründab.
Hezbollah' juht šeik Nasrallah teatas kahe nädala eest,
et Iisrael peab maksma kõrget hinda
meediakeskusse tehtud droonirünnaku eest.
End Hezbollah' hingesugulaseks pidav Hamas leiab, et tal on kohus
aidata oma partnerit põhja pool
ühise eesmärgi ehk Iisraeli hävitamisega seotud tegevuses.
Rühmitused leppisid kokku ühises ja samaaegses sõjategevuses,
kui Iisrael üht neist ründab.
Kuigi mõlemad rühmitused on usuliselt teineteise vastandid,
näib katse ühist vaenlast hävitada
olevat tugevam motiiv kui usulised erimeelsused.
Egiptus, kes on püüdnud vahendada relvarahu Hamasi ja Iisraeli vahel,
teatas Hamasi juhtkonnale, et ükski sõjategevus Iisraeli vastu
pole antud tingimustes õigustatud ega kõneluste aspektist sobiv.
Iisraeli valitsus läkitas Liibanoni valitsusele sõnumi,
mille järgi Iisrael peab Liibanoni valitsust vastutavaks
Hezbollah' võimalike rünnakute ja vastutegevuste eest
ning seepärast hõlmavad Iisraeli võimalikud vasturünnakud
kogu Liibanoni, mitte ainult Hezbollah' sihtmärke.
Sarnaseid diplomaatilisi sõnumeid
on Iisrael edastanud Liibanonile erinevate kanalite kaudu varemgi
ja seni on need peatanud Hezbollah' tõsisema sõjategevuse
Iisraeli põhjarinde vastu.
Hezbollah' Beirutis tegutsev tele- ja raadiojaam al-Manar ehk Majakas
avaldas eelmine nädal
mitmeid Hezbollah' toetajaid julgustavaid uudiseid
Gazat valitseva Hamasi kaasamisest Iisraeli-vastastesse võitlustesse
üheaegselt Hezbollah'ga.
Nädala eest rääkisin, et USA president on avaldamas
oma sajandi diili poliitilist osa juba enne Iisraeli tulevasi valimisi.
Need edasi-tagasi avaldused võtsid mõne päeva eest taas uue pöörde,
mille järgi Trump naaseb siiski oma vana plaani juurde
avaldada algatus alles pärast Iisraeli valimistulemusi.
Teadaande tegi Jason Greenblatt, Trumpi Lähis-Ida erivolinik,
nii et uudistetoimetus jälgib huviga,
milline on järgmine faas selles sajandi diili pressikomöödias.
Peaminister Netanyahu andis eelmine nädal intervjuu
Ukraina meediale, kus ta vastas küsimusele,
millal on juutidel õigus Templimäel palvetada.
"Juutidele on Templimäel, meie ülimas pühapaigas palvetamine
fundamentaalne õigus, ja võite olla mureta,
et see õigus saab neil olema enne Messia saabumist."
Sama küsimust on esitatud Netanyahule ja Iisraeli valitsusele
korduvalt varemgi ja vastus on alati juute julgustanud,
kuid midagi konkreetset pole ükski Iisraeli valitsus veel teinud.
Seadusandlikult oleks see võimalik millal tahes,
kuid Jeruusalemma politsei
on seni avaliku julgeoleku kaalutlustel lubanud vaid juhuslikke visiite.
Tulevased valimised võivad olla tähtsaks trendiks
selleski küsimuses.
Iisraeli armee esinduse teatel
andsid valitsus ja julgeolekukabinet armeele vabad käed
Liibanonist tegutseva Hezbollah' raketi- ja muu arsenali hävitamiseks.
Varem mainitud droonirünnak Hezbollah' meediakeskusse
oli vaid esimene samm täpselt kavandatud operatsioonide sarjas,
mille põhisihiks on tagada,
et iisraellased saaksid oma maal turvaliselt elada.
Armee kõrgeim sõjaline ametnik,
peastaabiülem kindralleitnant Avi Kochavi ütles intervjuus,
et jälgib isiklikult operatsioonide käiku
ja armee on täisvalmiduses rünnata Hezbollah' või mis tahes muu
Iisraeli julgeolekut ähvardava rühmituse positsioone.
"Oleme edastanud Hezbollah'le selge sõnumi,
et mis tahes rünnak, väike või suur, meie maa vastu, viib selleni,
et hävitame Hezbollah' raketiarsenali
ja nende Iraanilt saadud drooniseadmed täielikult."
Nii ütles Iisraeli armee kõrgeim ametnik kindral Avi Kochavi.
Mahmoud Abbasi juhitud Palestiina omavalitsus
on kohtumõistmise enda kätte võtnud ja andnud peaminister Shtayeh'le loa
jagada ehituslube Iisraeli valitsetavas Läänekalda C-tsoonis.
Samas teatas omavalitsse minister avalikult,
et nad tühistavad 1995. a Oslo 2 lepingu järgsed tsoonipiirid A, B ja C.
Lepingu järgi kuulub C-tsoon Iisraeli halduse alla,
kuni ühiselt teisiti kokku lepitakse.
Minister al-Saleh' väitel
on Iisrael hakanud kohtlema kõiki A ja B tsoonide alu,
nagu need oleksid C-tsoonis, millele neil õigus on.
"Seepärast anname ehituslube C-tsooni
ja kohtleme neid kui A- ja B-tsoone, millele meil ainuõigus on."
Nii tühistas PO ühepoolselt kirjalikud lepingud,
mille garantoriteks on endiselt ÜRO, USA, Venemaa ja EL.
Eelmise pühapäeva õhtul tulistati Liibanonist mitu raketti
Iisraeli baasi pihta Avivimi küla kõrval, Põhja-Galileas.
Armee korraldusel avati koheselt piirkondlikud pommivarjendid
võimalike uute rünnakute kartuses.
Ükski inimene rünnakus viga ei saanud.
Iisraeli armee teatel oli tegu
Vene päritolu Kornet EM tüüpi tankitõrjeraketiga,
mille tööraadius on ca 8 km ja mis kannab 5-kilost lõhkepead.
Kohta, kust raketid Liibanonist lähtusid,
tehti kohe raskeväe vasturünnak.
Selle tulemusel käskis Hezbollah
kõik oma Lõuna-Liibanoni baasid koheselt evakueerida.
Hezbollah' teatas, et oli ametlikult rünnakute taga
ja see olevat nende sõnul kättemaks Iisraeli hävitavale rünnakule
nende meediakeskuse vastu.
Rühmituse väitel kättemaksurünnakuid jätkatakse
ja need tugevnevad.
Mürsutule lisaks kaalub Iisraeli armee jõulisemaid edasisi samme
nii Liibanoni kui Hezbollah' vastu.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee